Diari Oficial de la Generalitat Valenciana


Sumari del DOGV 4936, del 01-02-2005 (2005/761)

ACORD de 16 de novembre de 2004, de les Corts Valencianes, pel qual s'aproven les normes de gestió del pressuposts de despeses derivades de contractació d'obres, béns i serveis de les Corts Valencianes.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2004/11/16/(1)/dof/vci/html**

### Dades del document

Número de DOGV
:   4936

Data del DOGV
:   01-02-2005

Secció del DOGV
:   I. DISPOSICIONS GENERALS

Número del document
:   2005/761


Data del document
:   16-11-2004

Organisme emissor
:   Corts Valencianes

Tipus de document
:   Acord

Anàlisi jurídica

 Descriptors 

:   * pressupost
    * legislació
    * control pressupostari
    * execució del pressupost

ACORD de 16 de novembre de 2004, de les Corts Valencianes, pel qual s'aproven les normes de gestió del pressuposts de despeses derivades de contractació d'obres, béns i serveis de les Corts Valencianes. [2005/A761]
  
Mesa de les Corts Valencianes
  
La Mesa de les Corts Valencianes, en la reunió del dia 16 de novembre de 2004, a la vista de la proposta d'aprovació de la nova normativa sobre gestió de les normes de gestió del pressupostos de despeses derivades de contractació d'obres, béns i serveis de la institució, ha aprovat l'acord següent:
  
Primer
  
Aprovar les normes de gestió del pressupost de despeses derivades de contractació d'obres, béns i serveis, que figuren com a annex a aquest acord.
  
Segon
  
Comunicar aquest acord als lletrats, als caps d'àrea i serveis de les Corts Valencianes i publicar-lo en el Butlletí Oficial de les Corts Valencianes i en el Diari Oficial de la Generalitat Valenciana.
  
València, 16 de novembre de 2004
  
El president,
  
JULIO DE ESPAÑA MOYA
  
La secretària segona,
  
CARMEN NINET PEÑA
  
Normes de gestió del pressupost de despeses derivades
  
de contractació d'obres, béns i serveis
  
Exposició de motius
  
Després de quasi un any de vigència de l'Acord de la Mesa de les Corts Valencianes 378/VI, de 9 de desembre, aprovatori de les normes de gestió del pressupost de despeses derivades de contractació d'obres, béns i serveis, cal modificar-ne part del contingut amb la doble finalitat de, per una banda, disposar d'una major flexibilitat en la gestió econòmica de les despeses per les distintes àrees i serveis que conformen aquesta institució i, per una altra, adaptar la gestió de la despesa a les necessitats concretes de l'òrgan rector. Tot això amb l'esperit de no minvar la garantia que suposa per a la cambra una fiscalització adequada d'aquesta gestió.
  
En aquest sentit, les normes presents substitueixen les anteriors alhora que mantenen el màxim rigor en la tramitació dels crèdits per a despeses i una major transparència en l'adopció de decisions relatives a la gestió pressupostària de les àrees i serveis de la cambra.
  
Article 1. Àmbit d'aplicació
  
L'àmbit d'aplicació d'aquestes normes s'estén a la tramitació i la gestió administrativa de la despesa derivada de la contractació d'obres, béns i serveis de les Corts Valencianes.
  
Article 2. Disposicions generals
  
1. Amb anterioritat a la realització de qualsevol despesa, excepte les previstes en l'article quart, el responsable de l'àrea o servei al qual corresponga aquesta despesa tramitarà una proposta de despesa en la qual indicarà clarament la destinació d'aquesta, l'import estimat i la partida pressupostària que es proposa per a aplicar-la.
  
2. De les propostes de despesa hom retrà compte a l'Àrea Econòmica, que procedirà a la presa de raó comptable i a expedir el document comptable corresponent a la retenció de crèdit o, si escau, l'autorització si hi ha disponibilitat pressupostària per a realitzar-lo.
  
3. Únicament es podrà efectuar la contractació de l'obra, subministrament o servei del qual es tracte, una vegada s'haja complert la tramitació anterior. En cas contrari l'Àrea Econòmica expedirà un informe d'objecció a la despesa.
  
4. Tota factura haurà de portar el vistiplau del responsable de l'àrea o servei, en cas contrari, l'Àrea Econòmica la tornarà sense procedir-ne al pagament.
  
5. Els models de proposta de despesa s'ajustaran al que hi ha establert en l'annex I. Totes les àrees i serveis de la cambra hauran de disposar d'aquests models.
  
Article 3. Actualització de quanties
  
Les quanties que es detallen en aquestes normes s'actualitzaran en les bases de gestió i execució dels pressupostos de la cambra que s'aproven anualment.
  
Article 4. Tramitació de despeses per a l'adquisició de béns fungibles
  
1. Les àrees i els serveis administratius que no depenen de cap àrea disposaran d'un límit màxim de 9.000 euros anuals, dels quals hom podrà disposar per a la realització de despeses en béns corrents la imputació pressupostària dels quals corresponga al capítol 2 de la classificació econòmica de les despeses. L'import màxim de disponibilitat anual apujarà a 18.000 euros per a la Secretaria General i l'Àrea d'Assistència Tècnica i Manteniment i a 27.000 euros per a la Presidència i el Servei de Relacions Públiques i de Protocol.
  
El límit màxim per unitat de despesa serà de 2.000 euros, excepte per a Presidència i el Servei de Relacions Públiques i Protocol el límit màxim dels quals apujarà a 3.000 euros per unitat de despesa.
  
2. La disponibilitat indicada en l'apartat anterior es considerarà respecte a la unitat administrativa superior de manera que, si hi ha diversos serveis que depenen d'una mateixa àrea, la despesa que generen aquestes adquisicions s'imputarà a aquesta darrera.
  
3. L'Àrea Econòmica serà l'encarregada de fiscalitzar la gestió del que s'ha indicat en els apartats anteriors a l'efecte exclusiu de verificar que en cap cas s'excedeix el crèdit màxim indicat per a cada àrea o servei. A aquest efecte, s'establirà una classificació orgànica de les distintes àrees i serveis com s'indica tot seguit:
  
Codi orgànic
  
I. Mesa de les Corts Valencianes: 00
  
II. Presidència 01
  
III. Secretaria General 1
  
IV. Àrea Administrativa Parlamentària 2
  
V. Àrea Econòmica 3
  
VI. Àrea Assistència Tècnica i Manteniment 4
  
VII. Servei d'Estudis, Documentació i Biblioteca 5
  
VIII. Servei de Relacions Públiques i Protocol 6
  
IX. Servei de Publicacions 7
  
X. Servei d'Informàtica 8
  
XI. Servei Mèdic 9
  
4. El límit de crèdit queda condicionat en tot cas per l'existència de disponibilitat pressupostària en les partides a les quals afecte l'adquisició o, si escau, a la borsa de vinculació jurídica d'aquestes.
  
5. Aquestes despeses requeriran únicament l'aportació de la factura, degudament conformada pel titular de l'òrgan que haja efectuat l'adquisició i pel director de l'àrea o servei corresponent, a l'Àrea Econòmica perquè en procedesca a la comptabilització i l'abonament (document ADOP).
  
6. Si s'excedia del límit indicat en l'apartat primer d'aquest article, l'Àrea Econòmica procedirà a tornar la factura que ha motivat l'excés, degudament reparada, a l'àrea o servei d'origen, amb l'objecte que aquest sol·licite la tramitació d'un expedient de modificació de crèdit que haurà d'aprovar la Mesa de les Corts Valencianes i que li permetrà efectuar noves adquisicions.
  
Article 5. Tramitació de despeses d'escassa quantia
  
1. En el cas de les despeses que no sobrepassen els 3.000 euros, ni tinguen una durada superior a un any, el responsable de l'àrea o servei al qual afecte la despesa podrà procedir directament a l'adquisició del bé o la contractació del servei, sempre que s'haja formalitzat abans la proposta de despesa recollida en l'article segon, apartat primer, amb la conformitat prèvia del president o del membre de la Mesa de les Corts Valencianes en el qual delegue.
  
2. Una vegada efectuat el tràmit anterior podrà efectuar-se l'adquisició del bé o formalitzar-se la contractació del servei corresponent. L'àrea o servei que origine la despesa haurà de comunicar aquests actes i trametre'n la factura a l'Àrea Econòmica que comptabilitzarà, en funció d'allò que siga procedent, el document corresponent o la successió de documents comptables d'autorització (A), disposició (D) i reconeixement (O) i, si escau, l'ordre de pagament (P).
  
3. La factura acreditativa de la realització de l'adquisició o la prestació del servei conforme a allò contractat, haurà de dur el vistiplau del responsable de l'àrea o servei que origine la despesa.
  
4. Excepte quan una disposició específica així ho requeresca per raó de la matèria, no es requerirà l'adopció de cap acord que servesca de fonament a l'autorització, la disposició, el reconeixement, l'ordre de pagament i el pagament d'aquest tipus de despeses.
  
Article 6. Tramitació de despeses derivades de contractes menors no urgents
  
1. Si es tracta de despeses superiors a 3.000 euros i que no excedesquen l'import límit per a la contractació menor en la legislació vigent sobre contractació de les administracions públiques, ni tinguen una durada superior a un any, es requerirà que la proposta de despesa preceptiva incloga, a més del que hi ha especificat en l'article segon, apartat primer, la conformitat prèvia del president o del membre de la Mesa de les Corts Valencianes en el qual delegue.
  
2. Aquesta proposta de despesa es trametrà a l'Àrea Econòmica amb l'objecte que, una vegada donada la conformitat a aquesta, se'n procedesca a la presa de raó en comptabilitat i es formalitze el document de retenció de crèdit (RC) corresponent i la torne a l'àrea o servei que origina la despesa.
  
3. Una vegada complimentat l'anterior, el responsable del servei que origine la despesa procedirà a l'elaboració del plec de prescripcions tècniques i clàusules administratives particulars del subministrament o servei a contractar, emetrà un informe jurídic quan corresponga i sol·licitarà, si més no, tres propostes de proveïdors diferents, si fóra possible.
  
4. En el supòsit expressat en l'apartat anterior, la sol·licitud de les ofertes es realitzarà a tres o més empreses capacitades per a la realització de l'objecte de la despesa, i haurà de quedar constància en l'expedient de les invitacions cursades. En les invitacions s'especificaran les prescripcions tècniques de la contractació, el termini màxim i la forma de presentar les ofertes respectives. La presentació d'aquestes haurà de ser en sobre tancat, degudament identificat en l'exterior i amb registre d'entrada. El responsable de la unitat de Registre General emetrà el certificat corresponent amb la relació de les empreses que les hagen realitzat en temps i forma.
  
5. En el cas que no siga possible sol·licitar tres propostes de proveïdors diferents es farà constar justificadament en la proposta de despesa, amb detall del motiu que ha ocasionat aquesta impossibilitat.
  
6. Una vegada presentades les ofertes, si l'import de la despesa no excedeix de 10.000 euros, s'elevaran a la Presidència de la cambra. La Presidència, en presència del lletrat major i del responsable del servei que genera la despesa, efectuarà l'obertura dels sobres que contenen les ofertes i, amb l'informe tècnic previ d'aquest responsable, la selecció de l'oferta que s'estime més avantatjosa. En aquest cas la proposta de despesa tornarà a ser tramesa a l'Àrea Econòmica amb l'autorització del president o del membre de la Mesa en el qual delegue, amb l'objecte de procedir a practicar la comptabilització de l'autorització (A) i la disposició (D) corresponents.
  
7. Si l'import de la despesa és superior a 10.000 euros i no excedeix l'import, ni el període d'execució supera el límit establert per a la contractació menor, la Mesa de les Corts Valencianes efectuarà l'obertura dels sobres que contenen les ofertes i, amb l'informe previ del tècnic responsable del servei que genera la despesa, la selecció de l'oferta que s'estime més avantatjosa. En aquest cas, la proposta de la despesa tornarà a ser tramesa a l'Àrea Econòmica amb una còpia de l'acord de Mesa adoptat, amb l'objecte de procedir a practicar la comptabilització de l'autorització (A) i la disposició (D) corresponents.
  
8. Sense l'acord de la Presidència o de la Mesa de les Corts previst en els apartats 6 i 7 anteriors, l'Àrea Econòmica no procedirà a formalitzar l'autorització i la disposició corresponents de la despesa, i formularà l'informe d'objecció d'aquesta.
  
9. Una vegada s'haja complert la tramitació anterior hom podrà efectuar l'adquisició del bé o la contractació del servei del qual es tracte i, posteriorment, trametrà la factura corresponent a l'Àrea Econòmica perquè es comptabilitze i es pague. No es requerirà, excepte una disposició específica que ho exigesca per raó de la matèria, l'adopció de cap acord que servesca de fonament al reconeixement, l'ordre de pagament i el pagament d'aquest tipus de despesa.
  
10. La factura acreditativa de la realització de l'adquisició o la prestació del servei d'acord amb el que s'ha contractat haurà de dur el vistiplau del responsable de l'àrea o servei que origine la despesa.
  
11. No serà d'aplicació el que recull aquest precepte quan es tracte de despeses declarades urgents, que es regiran pel que hi ha establert en l'article següent.
  
Article 7. Tramitació urgent de despeses derivades de contractes menors
  
1. Quan per raons d'urgència, degudament acreditades en l'expedient, calga efectuar una despesa de quantia superior a 3.000 euros i que no excedesca l'import del límit establert per a la contractació menor en la legislació vigent sobre contractació de les administració públiques, ni tinga una durada superior a un any, el responsable de l'àrea o servei al qual afecte la despesa podrà procedir a la proposta de despesa recollida en l'article segon, apartat primer, i la trametrà a l'Àrea Econòmica perquè en procedesca a la presa de raó en comptabilitat i comptabilitze el document corresponent de retenció de crèdit (RC) on indicarà que es tracta d'un supòsit de tramitació d'urgència de despesa i consignarà expressament els motius que la determinen.
  
2. Si l'import de la despesa no excedeix de 10.000 euros, hom elevarà la proposta perquè l'aprove la Presidència de la cambra. Si l'import de la despesa és superior a 10.000 euros i no excedeix l'import, ni el període d'execució supera el límit establert per a la contractació menor, hom elevarà la proposta perquè siga aprovada per la Mesa de les Corts Valencianes.
  
3. Una vegada adoptada la resolució de Presidència, o l'acord de la Mesa de les Corts Valencianes, que aprove la proposta de despesa urgent formulada, es trametrà a l'Àrea Econòmica perquè la incorpore a la documentació comptable. Sense aquesta resolució o acord, l'Àrea Econòmica no procedirà a formalitzar l'autorització i la disposició (A, D) corresponents a la despesa.
  
4. Una vegada s'haja complert la tramitació anterior hom podrà efectuar l'adquisició del bé o la contractació del servei de què es tracte i, posteriorment, trametrà la factura corresponent a l'Àrea Econòmica perquè la comptabilitze i la pague.
  
5. La factura acreditativa de la realització de l'adquisició o la prestació del servei d'acord amb el que s'ha contractat, haurà de dur el vistiplau del responsable de l'àrea o servei que origine la despesa.
  
6. Tret d'una disposició específica que ho exigesca, no es requerirà l'adopció de cap altra resolució o acord que servesca de fonament al reconeixement, ordre de pagament i pagament d'aquest tipus de despeses.
  
Article 8. Tramitació de despeses derivades de contractes majors
  
1. La tramitació dels expedients per a la subscripció de contractes, la quantia dels quals excedesca l'import límit establert per a la contractació menor en la legislació vigent sobre contractació de les administracions públiques o que tinguen una durada superior a un any, es desenvoluparà d'acord amb el que hi ha disposat en la normativa reguladora de la contractació de les administracions públiques i la que, si escau, dicten les Corts Valencianes en l'exercici de les competències que tenen.
  
2. La iniciació de l'expedient de contractació l'efectuarà l'àrea o el servei competent, desprès de sol·licitar a l'Àrea Econòmica el document corresponent de retenció de crèdit (RC).
  
3. Hom traslladarà a l'Àrea Econòmica, a través de l'àrea o el servei que fa la proposta, l'acord de la Mesa de les Corts Valencianes que fonamente l'autorització de la despesa o l'anul·lació de la retenció de crèdit corresponent per tal que:
  
a) Si s'ha resolt autoritzar la contractació, s'expedesca el document comptable d'autorització (A), el qual haurà d'anar firmat pel cap del Servei Econòmic.
  
b) En el cas de no autoritzar-se la contractació, s'expedesca el document comptable d'anul·lació de la retenció de crèdit (RC), el qual haurà d'anar signat pel cap del Servei Econòmic.
  
4. Una vegada tramitat l'expedient que corresponga, l'acord de la Mesa de les Corts Valencianes mitjançant el qual s'efectue l'adjudicació del contracte servirà de fonament a la disposició del crèdit i es trametrà a l'Àrea Econòmica, que expedirà el document de disposició (D) corresponent.
  
5. Les factures corresponents a les obres, subministraments o serveis contractats es trametran a l'Àrea Econòmica perquè les comptabilitze mitjançant el document comptable de reconeixement de la despesa (O). La factura acreditativa de la realització de la compra o la prestació del servei d'acord amb el que s'ha contractat haurà de dur el vistiplau del responsable de l'àrea o del servei que origine la despesa.
  
6. El document comptable de reconeixement (O) anirà acompanyat d'una còpia de l'acord de la Mesa de les Corts Valencianes pel qual s'adjudica el contracte.
  
Article 9. Tramitació de despeses derivades de contractació d'emergència
  
1. En els supòsits en els quals s'efectue la contractació d'obres, béns o serveis mitjançant tramitació d'emergència, d'acord amb el que hi ha previst en la normativa vigent, una vegada executades les actuacions hom notificarà a l'Àrea Econòmica l'acord de l'òrgan de contractació aprovatori de la contractació esmentada.
  
2. La factura acreditativa de la realització de l'obra, l'adquisició o la prestació del servei d'acord amb el que s'ha contractat haurà de dur el vistiplau del responsable de l'àrea o del servei que origine la despesa.
  
Article 10. Tramitació de despeses realitzades pels membres de la Mesa de les Corts Valencianes
  
1. La Presidència de la cambra disposarà del límit previst en l'apartat primer de l'article quart per a la realització de despeses relacionades amb l'exercici de la seua funció, la imputació pressupostària de les quals corresponga als capítols 2 i 6 de la classificació econòmica. No podrà excedir-se en cap cas la quantitat de 3.000 euros per unitat de despesa.
  
2. Els altres membres de la Mesa de les Corts Valencianes disposaran, conjuntament, d'un límit màxim de 16.000 euros anuals per a la realització de despeses relacionades amb l'exercici de la seua funció, la imputació pressupostària de les quals corresponga als capítols 2 i 6 de la classificació econòmica. No podrà excedir-se en cap cas la quantitat de 3.000 euros per unitat de despesa.
  
3. Aquestes despeses requeriran únicament l'aportació de la factura, degudament conformada per la Presidència o el membre de la Mesa de les Corts Valencianes que realitze la despesa, a l'Àrea Econòmica perquè en procedesca a la comptabilització i l'abonament.
  
4. En el cas d'excedir el límit anual indicat en els apartats primer i segon d'aquest article, serà requisit essencial per a l'abonament de la factura que ha motivat l'excés, la tramitació d'un expedient de modificació de crèdit i l'aprovació d'aquest per la Mesa de les Corts Valencianes.
  
Article 11. Comunicació a l'Àrea Econòmica de delegacions de firmes
  
Les delegacions de la Presidència de la cambra en qualsevol membre de la Mesa per a autoritzar la realització de despesa, hauran de comunicar-se a l'Àrea Econòmica amb caràcter previ a la tramitació de qualsevol proposta de despesa en la qual s'incloga aquesta firma, en cas contrari aquesta podrà formular l'objecció corresponent.
  
Article 12. Adquisició centralitzada de béns declarats d'utilització comuna
  
La tramitació de les despeses relatives a l'adquisició centralitzada de béns declarats d'utilització comuna, serà l'establerta per a les despeses d'escassa quantia sempre que l'import no supere els 3.000 euros. Quan la despesa supere aquesta quantia i no excedesca de l'import límit per a la contractació menor en la legislació vigent sobre contractació de les administracions públiques, la tramitació serà la prevista per a les despeses derivades de contractes menors no urgents, encarà que no caldrà sol·licitar les tres propostes de proveïdors diferents previstes en els apartats tercer i quart de l'article sisè d'aquestes normes. En la proposta de despeses hom farà constar expressament que es tracta d'una adquisició centralitzada de béns.
  
DISPOSICIÓ ADDICIONAL
  
Única
  
Aquestes normes es publicaran íntegrament en el Butlletí Oficial de les Corts Valencianes i en el Diari Oficial de la Generalitat Valenciana.
  
Una vegada complerts el requisits anteriors, aquestes normes entraran en vigor en la data en què ho faça el pressupost de les Corts Valencianes corresponent a l'exercici econòmic 2005.
  
DISPOSICIÓ DEROGATÒRIA
  
Única
  
A l'entrada en vigor d'aquestes normes quedarà derogat l'acord de la Mesa de les Corts Valencianes 378/VI, de 9 de desembre, aprovatori de les normes de gestió del pressupost de despeses derivades de la contractació d'obres, béns i serveis.
  
ANNEX I
  
PROPOSTA DE DESPESA
  
D'ESCASSA QUANTIA
  
(Fins a 3.000 euros).
  
IMPORT DE LA PROPOSTA (en xifres):
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euros.
  
PARTIDA PRESSUPOSTÀRIA
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
DADES DE L'ÀREA O SERVEI SOL·LICITANT:
  
Àrea/Servei:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Identificació persona sol·icitadora: \_\_\_\_\_\_\_\_\_\_\_\_\_\_\_\_\_
  
PROPOSTA TÈCNICA:
  
Descripció del subministrament o servei:
  
Finalitat:
  
DADES DE L'EMPRESA PROVEÏDORA:
  
Nom o raó social: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Direcció: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
CIF: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat: \_\_\_\_\_\_\_\_\_\_\_\_\_\_\_\_\_\_\_\_
  
Telèfon: \_\_\_\_\_\_\_\_\_\_\_\_\_\_\_\_\_\_\_\_\_
  
Número del compte per a l'abonament: \_\_\_\_\_\_\_\_\_\_\_\_\_\_
  
El director/a de l'àrea o cap El presidente,
  
del servei que proposa:
  
Signat Signat
  
PROPOSTA DE DESPESA
  
DERIVADA DE CONTRACTES
  
MENORS NO URGENTS
  
(Superior a 3.000 euros)
  
IMPORT DE LA PROPOSTA (en xifres):
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euros.
  
PARTIDA PRESSUPOSTÀRIA:
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
DADES DE L'ÀREA O SERVEI SOL·LICITADOR:
  
Àrea/Servei:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Identificació persona sol·licitadora: \_\_\_\_\_\_\_\_\_\_\_\_\_\_\_\_\_\_\_
  
PROPOSTA TÈCNICA:
  
Descripció del subministrament o servei:
  
Finalitat:
  
El presidente,
  
Signat
  
El director/a de l'àrea o cap El cap del Servei
  
del servei proposador, Econòmic,
  
Signat, Signat,
  
IDENTIFICACIÓ EMPRESES PROPOSADES:
  
Empresa 1:
  
Nom o raó social:
  
CIF:
  
Empresa 2:
  
Nom o raó social
  
CIF:
  
Empresa 3:
  
Nom o raó social:
  
CIF:
  
Empresa 4:
  
Nom o raó social:
  
CIF:
  
DADES DE L'EMPRESA PROVEÏDORA:
  
Nom o raó social: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Direcció: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
CIF: \_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat: \_\_\_\_\_\_\_\_\_\_\_\_\_\_\_\_\_\_\_\_
  
Telèfon: \_\_\_\_\_\_\_\_\_\_\_\_\_\_\_\_\_\_\_\_\_
  
Número del compte per a l'abonament: \_\_\_\_\_\_\_\_\_\_\_\_\_\_
  
JUSTIFICACIÓ DE L'EMPRESA
  
SELECCIONADA O, SI ESCAU,
  
JUSTIFICACIÓ DE LA NO SELECCIÓ
  
D'ALMENYS TRES EMPRESES:
  
RESOLUCIÓ:
  
Vist l'expedient instruït per a la contractació directa proposada
  
HE RESOLT:
  
1. Aprovar la despesa d: \_\_\_\_\_\_\_\_\_\_\_\_\_\_\_\_\_\_euros.
  
2. Adjudicar la contractació d\_\_\_\_\_\_\_\_\_\_\_\_\_\_\_\_\_\_\_a l'empresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb càrrec a l'aplicació pressupostària:\_\_\_\_\_\_\_\_\_\_\_\_\_\_\_\_\_\_.
  
València a \_\_ de \_\_\_\_\_\_\_\_\_\_\_\_\_ de 2.00\_\_.
  
El president,
  
Signat
  
(En cas de despesa superior a 10.000 euros caldrà adjuntar còpia de l'acord de la Mesa on s'autoritza la despesa)
  
PROPOSTA DE DESPESA
  
DERIVADA DE CONTRACTES
  
MENORS URGENTS
  
(Despesa superior a 3.000 euros)
  
IMPORT DE LA PROPOSTA (en xifres):
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euros.
  
PARTIDA PRESSUPOSTÀRIA:
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
DADES DE L'ÀREA O SERVEI SOL·LICITADOR:
  
Àrea/Servei:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Identificació persona sol·licitadora: \_\_\_\_\_\_\_\_\_\_\_\_\_\_\_\_\_\_\_
  
PROPOSTA TÈCNICA:
  
Descripció del subministrament o servei:
  
Finalitat:
  
MOTIVACIÓ DE LA URGÈNCIA:
  
DADES DE L'EMPRESA PROVEÏDORA:
  
Nom o raó social: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Direcció: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
CIF: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Localitat: \_\_\_\_\_\_\_\_\_\_\_\_\_\_\_\_\_\_\_\_
  
Telèfon: \_\_\_\_\_\_\_\_\_\_\_\_\_\_\_\_\_\_\_\_\_
  
Número del compte per a l'abonament: \_\_\_\_\_\_\_\_\_\_\_\_\_\_
  
El director/a de l'àrea o cap El cap del Servei
  
del servei proponent: Econòmic,
  
Signat Signat
  
RESOLUCIÓ:
  
Vist l'expedient instruïdo per a la contractació directa motivada per la urgència susdita:
  
HE RESOLT:
  
1. Aprovar la despesa de: \_\_\_\_\_\_\_\_\_\_\_\_\_\_\_\_\_\_euros.
  
2. Adjudicar la contractació de\_\_\_\_\_\_\_\_\_\_\_\_\_\_\_\_\_\_\_a l'empresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb càrrec a la aplicació pressupostària:\_\_\_\_\_\_\_\_\_\_\_\_\_\_\_\_\_\_.
  
València, a \_\_ de \_\_\_\_\_\_\_\_\_\_\_\_\_ de 200\_\_.
  
El president,
  
Signat


Còpia Permalink ELI